"ลวรณ" ยืนยัน รัฐบาลให้ความสำคัญคนทุกกลุ่ม เร่งเยียวยาผู้ได้รับผลกระทบโรคโควิด-19
"ลวรณ" ยืนยัน รัฐบาลให้ความสำคัญคนทุกกลุ่ม เร่งเยียวยาผู้ได้รับผลกระทบโรคโควิด-19นายลวรณ แสงสนิท ผู้อำนวยการสำนักงานเศรษฐกิจการคลัง กล่าวว่า มาตรการเยียวยารับผลกระทบจากสถานการณ์แพร่ระบาดของโรคโควิด-19 รัฐบาล จะมีมาตรการออกมาเป็นระยะๆ ไม่ใช่เพียงแค่มาตรการเยียวยา 5 พันบาทเท่านั้น โดยเบื้องต้นเป็นการเยียวยาที่เป็นตัวเงิน แบ่งออกเป็น แรงงานในระบบ 11 ล้านคน แรงงานอิสระ 16 ล้านคน เกษตรกร 10 ล้านคน เจ้าหน้าที่หน่วยงานรัฐ 3 ล้านคน กลุ่มเปราะบาง 13 ล้านคน ผู้มีรายได้น้อย 2.4 ล้านคน กลุ่มคนลงทะเบียนไม่สำเร็จ 1.7 ล้านคน ผู้ที่ได้รับผลกระทบทางสังคมกรณีฉุกเฉิน 1 ล้านคน และอายุต่ำกว่า 18 ปี 13.5 ล้านคน นอกจากนี้ รัฐบาลจะดูแลประชาชนผ่านมาตรการอื่นๆ ได้แก่ บรรเทาภาระค่าใช้จ่ายของประชาชน ลด ชะลอ ยกเว้น ค่าสาธารณูปโภค น้ำ ไฟ internet  จัดหาอุปกรณ์และสิ่งจำเป็น เช่น การแจกหน้ากากอนามัยให้กับประชาชนและกลุ่มเสี่ยงประกันสุขภาพและการรักษา หากป่วยโควิด-19 ตรวจฟรี รักษาฟรี เตรียมสินเชื่อเสริมสภาพคล่อง 10,000 บาทต่อราย ดอกเบี้ยร้อยละ 0.1 โดยไม่ต้องมีหลักประกัน คืนค่าประกันการไฟฟ้าและการใช้น้ำประปา ยืดระยะเวลาการเสียภาษี เป็นสิ้นเดือนสิงหาคม อย่างไรก็ตาม ยืนยันว่า รัฐบาลจะดูแลประชาชนทุกกลุ่มทุกวัย และพร้อมออกมาตรการดูแลอย่างทันท่วงทีเมื่อสถานการณ์เปลี่ยนแปลงไป จึงอยากให้มั่นใจว่า รัฐบาลสามารถดูแลประชาชนได้สำหรับประชาชนที่ไม่สามารถลงทะเบียนรับเงินเยียวยา 5 พันบาทได้ เนื่องจากมีสถานะเป็นเกษตรกร กระทรวงการคลังได้ตรวจสอบข้อมูลทั้งหมดเรียบร้อยแล้ว พร้อมยืนยันว่า จะสามารถจ่ายเงินให้บุคคลกลุ่มดังกล่าวได้ภายในวันพุธหน้า 20 พฤษภาคม 2563  ส่วนผู้ที่บัญชีไม่ตรงจะได้รับการโอนเงินในวันอังคารที่ 19 พฤษภาคม 2563  ขณะที่ผู้ลงทะเบียนไม่สำเร็จ 1.7 ล้านคน ขณะนี้อยู่ระหว่างการตรวจสอบ โดยยืนยันว่ารัฐบาลดูแลทุกกลุ่มแน่นอน